ai4bharat/Pralekha huggingface dataset:
وزیراعظم کا دفتر
وزیراعظم کووڈ وبائی مرض سے نمٹنے کے ردعمل اور اس کے انتظام کے سلسلے میں سات خصوصی فوکس والی ریاستوں/ مرکز کے زیر انتظام علاقوں میں صورت حال اور مستعدی پر نظر ثانی کریں گے
نئی دلّی ، 22ستمبر 2020 / وزیراعظم 23 ستمبر 2020 کو، ایک اعلی سطحی ورچوئل میٹنگ کی صدارت کریں گے۔ یہ میٹنگ کووڈ کے مرض سے سب سے زیادہ متاثرہ وزن والی سات ریاستوں/ مرکز کے زیرانتظام علاقوں کے وزرائے اعلی اور وزرائے صحت کے ساتھ منعقد ہوگی اور مقصد یہ ہوگا کہ کووڈ-19 کے وبائی مرض سے نمٹنے کے سلسلے میں ردعمل اور متعلقہ انتظامات کی کیفیت پر نظر ثانی کی جاسکے۔
وہ 7 ریاستیں، جہاں کووڈ -19 وبائی مرض کا افزوں ارتکاز ہے، ان میں مہاراشٹر، آندھراپردیش، کرناٹک، اترپردیش، تمل ناڈو، دلی اور پنجاب شامل ہیں۔
ملک میں 63 فیصد سے زائد ایکٹیو معاملات انہیں سات ریاستوں/ مرکز کے زیرانتظام علاقوں میں زیر مشاہدہ آئے ہیں۔ اس کے علاوہ یہ وہ ریاستیں ہیں، جہاں مجموعی مصدقہ معاملات کے 65.5 فیصد مریض موجود ہیں اور مجموعی اموات میں سے 77 فیصد اموات بھی یہیں رونما ہوئی ہیں۔ دیگر 5 ریاستوں کے ساتھ، پنجاب اور دلی میں حال ہی میں اس مرض میں اضافے کے معاملے میں سبقت دیکھی گئی ہے۔ مہاراشٹر، پنجاب اور دہلی میں شرح اموات میں 2.0 فیصد سے زائد کا اضافہ دیکھا گیا ہے۔ پنجاب اور اترپردیش کے علاوہ شرح اموات کے معاملے میں مثبت شرح قومی اوسط یعنی 8.52 فیصد کے مقابلے میں بھی زیادہ دیکھی گئی ہے۔
مرکز ملک میں کووڈ کے خلاف نبردآزمائی میں سرکردگی کے ساتھ کردار ادا کرتا آیا ہے اور اس نے ریاست / مرکز کے زیرانتظام علاقوں کی حکومتوں کے ساتھ موثر تال میل اور اشتراک قائم کرکے تدارکی قدم اٹھائے ہیں۔ مرکزی حکومت ریاستوں کو حفظان صحت اور طبی بنیادی ڈھانچے کو مستحکم بنانے میں مدد دیتی رہی ہے۔ آئی سی یو سنبھالنے والے ڈاکٹروں کی شفاخانہ انتظام صلاحیتیں ای- آئی سی یو ٹیلی مواصلات کے عمل کے ذریعے خاطر خواہ طور پر تازہ کاری سے ہمکنار کی گئی ہیں اور یہ قدم صحت وکنبہ بہبود کی وزارت نے آل انڈیا انسٹی ٹیوٹ آف میڈیکل سائنسز ،نئی دلی کے تعاون و اشتراک سے اٹھایا ہے۔ اور ریاستوں / مرکز کے زیرانتظام علاقوں کی حکومتوں کے لیے اسپتالوں اور کووڈ حفظان صحت سہولتوں کے مراکز کے لیے درکار طبی آکسیجن کی وافر دستیابی کو یقینی بنایا ہے۔ مرکز باقاعدہ اور لگاتار پیمانے پر ریاستوں اور مرکز کے زیر انتظام علاقوں کے لیے کثیر شعبہ جاتی ٹیمیں بھی روانہ کرتا رہا ہے، تاکہ پازیٹیو کیسوں کے معاملے میں شفاخانہ انتظامات کی صورت بہتر بنائی جاسکے۔ مرکزی ٹیمیں مقامی حکام کو کووڈ-19 کی تشخیص اور اس سے متعلقہ چنوتیوں اور بعد ازاں کیے جانے والے اقدامات کے سلسلے میں مقامی حکام کو موثر اقدامات کے لیے رہنمائی بھی فراہم کرتی ہیں۔
۔۔۔۔۔۔۔۔۔۔۔۔۔۔


U.NO. 5719
(
صدر جمہوریہ کا سکریٹریٹ
صدرجمہوریہ ہندنے نیشنل فلورینس نائٹنگل ایوارڈ پیش کئے
نئی دہلی 05 دسمبر۔صدر جمہوریہ ہند جناب رام ناتھ کووند نے انٹر نیشنل نرسز ڈے کے موقع پر آج  نئی دلی میں نرسنگ عملے کو نیشنل فلورینس نائٹنگل ایوارڈ پیش کئے ۔
اس موقع پر خطاب کرتے ہوئے صدر جمہوریہ نے کہا کہ نرسوں کے ذریعہ صحت سے متعلق چیلنجوںکا سامنا کرنے اور شخصی خاندانوںکی اور آبادیوںکی صحت ضروریات کو پورا کرنے کے لئے معیاری اور کم خرچ کی صحت دیکھ ریکھ فراہم کرانے میں اہم رول ادا کیا جاتا ہے۔ دنیا کو زیادہ سے زیادہ دیکھ بھال اور ہمدردی کی ضرورت ہے ۔ اور نرسیں درحقیقت سیوا ، ششروشا اور کرونا کی علامت ہیں ۔ مریضوںاور ان کے اہل خانہ کے لئے نرسیں صحت دیکھ ریکھ خدمات فراہم کراتی ہیں۔ انہیں یہ جان کر خوشی ہوئی کہ عالمی صحت تنظیم نے سال 2020 کو نرس اور مڈوائف کا سال قراردیا ہے۔
صدر جمہوریہ نے کہا کہ ہمارے یہاں بڑی عمر کے ایسے لوگوںکی تعداد بڑھتی جارہی ہے جنہیں مناسب دیکھ ریکھ کی ضرورت ہوتی ہے۔ ہندوستان میں بڑی عمر کے لوگوںکی دیکھ بھال کا کام ان کے خاندان کرتے ہیں۔ لیکن طرز زندگی میں تبدیلیاں آنے سے بزرگوںکی دیکھ بھال کے لئے پروفیشنل دیکھ بھال کرنے والوں کی مانگ میں اضافہ ہورہا ہے ۔دیکھ بھال کی خدمات فراہم کرانے والوں کے لئے ضروری نہیں کہ وہ تربیت یافتہ نرسیں ہوںبلکہ ضعیفوں کی دیکھ بھال کی بنیادی تربیت ان کے لئے یقیناََ مفید ہوگی۔ہمارے نرسنگ کے تربیتی ادارے ایسی دیکھ بھال کی خدمات فراہم کرانے والوں کے لئے قلیل مدتی تربیتی پروگرا م تیارکرنے پر غور کرسکتے ہیں۔
۰۰۰۰۰۰۰۰۰۰۰۰۰۰۰۰۰۰۰۰۰
م ن ۔اگ۔ رم
U-5584
(Visitor Counter : 54
سٹرک ٹرانسپورٹ اور شاہراہوں کی وزارت
جدید بس ٹرمنل
نئی دلّی ،26 / سڑک ٹرانسپورٹ اور شاہراہوں کی وزارت نے ’’ بی او ٹی بنیاد پر بس اڈوں کی ترقی ‘‘ نامی اسکیم مرتب کی ہے ، جسے 12 ویں پنجسالہ منصوبے کے دوران نافذ کیا جائے گا ۔ یہ اسکیم بس اڈوں / ٹرمنلس کو بی او ٹی کی بنیاد پر تیار کرنے کے لئے مالی امداد فراہم کرتی ہے ۔ ریاستوں / یو ٹی میں بس اڈوں کی ترقی کے لئے نظر ثانی شدہ رہنما خطوط ستمبر ، 2018 ء میں جاری کئے گئے ہیں ، جس کا مقصد مرکزی حکومت کی طرف سے وائبلٹی گیپ فنڈ  کی شکل میں بس اڈوں کے فروغ کے لئے مدد کی جائے گی ۔
مذکورہ معلومات ٹرانسپورٹ اور شاہراہوں کے مرکزی وزیر جناب نتن گڈکری نے آج راجیہ سبھا میں ایک سوال کے تحریری جواب میں فراہم کی ۔
۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔
 
U. No. 7025
(Visitor Counter : 77
وزارت خزانہ
راست ٹیکس نظام میں اصلاحات کے لئے حکومت نے کئی اقدام اٹھائے
نئی دہلی،14ستمبر 2020/ گزشتہ کچھ برسوں میں ، عدم مداخلت اور عدم مخالفانہ  ٹیکس ماحولیاتی نظام کی فراہمی کے لئے حکومت نے راست ٹیکس نظام میں اصلاحات کے لئے مختلف اقدام کئے ہیں۔ یہ بات مرکزی وزیر مملکت برائے خزانہ اور کارپوریٹ امور جناب انوراگ سنگھ ٹھاکر نے آج لوک سبھامیں پوچھے گئے ایک تحریری سوال کے جواب میں کہی۔
جناب ٹھاکر نے کہاکہ ان میں کچھ اقدامات میں ٹیکس شرحوں کو منطقی بنانا ، انکم ٹیکس رٹرن فارموں کو آسان بنانا، رقم کی واپسی پر تیزی سے عمل درآمد شکایات کے جلد سے جلد ازالے اور فیس لیس پروسیسس کو متعار ف کرانا تاکہ ٹیکس دہندگان پر سے تعمیل کے بوجھ کو کم سے کم کیا جاسکے اور انکم ٹیکس اتھارٹیز اور ٹیکس دہندگان کے درمیان جسمانی انٹرفیس کو کم سے کم کرنا شامل ہے۔ اگست 2020میں، حکومت نے ’’شفاف ٹیکسیشن –دیانتدار /ایماندار کی عزت افزائی کا آغاز کیا جو 21ویں صدی کے ٹیکس نظام کے تقاضوں کو پورا کرنے کے لئے ایک پلیٹ فارم ہے۔ پلیٹ فارم میں بنیادی اصلاحات جیسے فیس لیس اسسمنٹ ، فیس لیس اپیل اور ٹیکس دہندگان چارٹر ہیں۔ فیس لیس اسسمنٹ اسکیم، 2019  کو 2019 میں اہلیت ، شفافیت اور احتساب کے لئے متعارف کرایا گیا تھا۔ اس کا مقصد تجزیہ کئے جانے والے اور تجزیہ افسر کے درمیان انٹرفیس کو ختم کرکے بین الاقوامی سطح پر تجزیہ کے عمل میں کارکردگی، شفافیت اور احتساب کو قائم کرنا تھا۔ اسی طرح متحرک دائرہ اختیار کے ساتھ اسسمنٹ کمشنر  کے ذریعہ اپیلوں کو نمٹانے کےذریعہ فیس لیس طریقہ کار پر مبنی اسکیم متعارف کرائی جائے گی۔
م ن۔ ش ت ۔ ج
Uno-5369
(Visitor Counter : 46
سائنس اور ٹیکنالوجی کی وزارت
این سی ایس ٹی سی، ڈی ایس ٹی نے وگیان پرسار کے تعاون و اشتراک سے سورج گرہن ملاحظہ کرنے کا اہتمام کیا۔ ڈی ایس ٹی کیمپس میں مخصوص شمسی فلٹر عینکوں کا انتظام کیا گیا
نئی دہلی، 22 جون 2020،
سائنس و ٹیکنالوجی کے محکمے کے تحت سائنس و ٹیکنالوجی مواصلات کی قومی کونسل  نے وگیان پرسار کے تعاون و اشتراک سے محکمے کے احاطے میں 21 جون کو بروز اتوار سورج گرہن دیکھنے کا اہتمام کیا۔ اس کے لیے شمسی فلٹر عینکوں کا اہتمام کیا گیا، تاکہ براہ راست سورج گرہن ملاحظہ کیا جاسکے۔ بچوں، خواتین، سائنسدانوں، دیگر کارکنان اور عملہ اراکین نے اجرا م فلکی کے اس منفرد نظارے کا لطف اٹھایا اور گرہن کے وقت رونما ہونے والے روشنی اور سایے کو دیکھا۔ خاص طور پر ڈیزائن کی گئی عینکیں استعمال کی گئیں، تاکہ سورج گرہن ملاحظہ کرنے والے افراد کو گرہن ملاحظہ کرنے میں آسانی ہو۔ یہ عینیکیں این سی ایس ٹی سی اور وگیان پرسار نے فراہم کیں۔ سورج گرہن کی مکمل کیفیت ناظرین کو آسان الفاظ میں بتائی گئی اور اس سلسلے میں ملرفلم کا استعمال کرکے گرہن زدہ سورج کی تصاویر حاصل کی گئیں اور ان کی وضاحت کی گئی۔
۔۔۔۔۔۔۔۔۔۔۔
U-3375
م ن۔ ت ع۔
(Visitor Counter : 140
وزارت دفاع
ساحلی خطے میں چینی خطرہ
نئی دہلی،4 اگست 2021: ہندوستان کے اپنے پڑوسیوں کے ساتھ تعلقات اپنے طور پر قائم ہیں اور تیسرے ممالک کے ساتھ ان ممالک کے تعلقات سے مبرا ہیں۔ حکومت نے باہمی طور پر فائدہ مند ، لوگوں پر مبنی علاقائی فریم ورک کو استحکام اور خوشحالی کے حصول پر مرکوز رکھنے کے ساتھ ’’ پڑوسی پہلے ‘‘ کی پالیسی کو اچھی طرح بیان کیا ہے۔ حکومت، ہندوستان کی سلامتی اور اقتصادی مفادات پر اثرانداز ہونے والی کسی بھی پیش رفت پر احتیاط سے نظر رکھتی ہے اور ان کی حفاظت کے لیے تمام ضروری اقدامات کرتی ہے۔
حکومت نے ساحلی، ساحلوں سے دور اور سمندری سکیورٹی کو مضبوط بنانے کے لیے متعدد اقدامات کیے ہیں۔ ہندوستانی بحریہ، کوسٹ گارڈ اور اسٹیٹ میرین پولیس کے ساتھ دیگر ایجنسیوں جیسے کسٹمز اور پورٹ ٹرسٹس۔ ہندوستان کے سمندری ٹائم زون میں گشت کرتے ہیں تاکہ دراندازی کا پتہ لگانے اور انہیں روکنے کے لیے سطحی اور فضائی اثاثوں کا استعمال کیا جا سکے۔ مزید یہ کہ سمندری زون کی الیکٹرانک نگرانی ریڈار ، خودکار شناختی نظام ، اوپن سورسز وغیرہ کے ذریعے کی جاتی ہے۔ حکومت نے مزترکہ آپریسن مرکز، معلومات کے ینتظامیہ کا مرکز اور قومی کمان، کنٹرول، مواصلات اور انٹیلیجنٹ نیٹ ورک بھی قائم کئی ہیں۔ فاسٹ انٹرسیپٹنگ کرافٹس اور فوری سپورٹ جہازوں کے ساتھ ساگر پرہاری بال آف شور ڈویلپمنٹ ایریا کی حفاظت کے لیے قائم کیے گئے ہیں۔ ساحلی سیکورٹی کے مسائل پر مختلف ایجنسیوں کے درمیان ہم آہنگی کے لیے معیاری آپریٹنگ طریقہ کار وضع کیا گیا ہے۔ اس کے علاوہ ، موجودہ میکانزم کی تاثیر کا جائزہ لینے کے لیے مختلف سیکورٹی ایجنسیوں کے ساتھ مشقیں باقاعدگی سے کی جاتی ہیں۔ ساحلی اور ماہی گیری برادریوں کو مصروف رکھنے کے لئے، کمیونٹی انٹریکشن اور آگاہی پروگرام باقاعدگی سے ہندوستانی بحریہ اور کوسٹ گارڈ کے زیر اہتمام چل رہے ہیں۔ کلپاکم اور کڈن کولم میں ایٹمی پاور پلانٹس کی سیکورٹی، سنٹرل انڈسٹریل سیکورٹی فورس  کو سونپی گئی ہے۔ اس کے علاوہ آرمی ، ایئر ڈیفنس  اور ایئر فورس کے کلپاکم اور کڈن کولم میں فضائی دفاع کے لیے تعینات کئے گئے ہیں۔
یہ معلومات دفاع کے وزیر مملکت جناب اجے بھٹ نے آج لوک سبھا میں ڈاکٹر ٹی سوماتھی  تھمیزاچی تھنگاپینڈین کے تحریری جواب میں دی۔
مواصلات اور اطلاعاتی ٹیکنالوجی کی وزارت
انڈیا پوسٹ پے منٹس بینک نے واٹس ایپ بینکنگ خدمات کا آغاز کیا
اس کا مقصد بھارت بھر میں صارفین کو بااختیار بنانا ہے تاکہ وہ اپنے موبائل فون پر کچھ جگہوں پر کلک کرکے بینکنگ خدمات تک رسائی حاصل کر سکیں۔
- ایئرٹیل آئی کیو پر فراہم کردہ، پیغام رسانی کا حل ملک بھر کے آئی پی پی بی صارفین کو واٹس ایپ پر اپنے بینک سے بغیر کسی رکاوٹ کے مربوط ہونے کے قابل بنا کر حکومت کے ڈجیٹل انڈیا مشن کو بڑھائے گا۔
انڈیا پوسٹ پے منٹس بینک  نے ایئر ٹیل کے ساتھ شراکت داری میں آج نئی دہلی میں آئی پی پی بی صارفین کے لیے واٹس ایپ بینکنگ خدمات کا آغاز کیا، جس کے تحت صارفین اپنے موبائل فون پر بینکنگ خدمات تک رسائی حاصل کر سکیں گے۔
حال ہی میں شروع کیا گیا آئی پی پی بی واٹس ایپ بینکنگ چینل آئی پی پی بی صارفین کو بلا رکاوٹ واٹس ایپ پر بینک سے جڑنے، آسانی کے ساتھ متعدد بینکنگ خدمات حاصل کرنے ، گھر پر خدمات فراہمی کی درخواست، قریب ترین ڈاک گھر کا پتہ لگانے اور دیگر خدمات حاصل کرنے کا اہل بنائے گا۔ صارفین کو ان کی زبان میں ڈجیٹل اور مالی شمولیت سے متعلق خدمات بہم پہنچانے کے لیے حکومت کی اولوالعزمی سے ہم آہنگ، ایئرٹیل-آئی پی پی بی واٹس ایپ بینکنگ ایپ کثیر لسانی تعاون اور صارفین کے لیے اضافی سہولت بہم پہنچانے کے لیے بھی کام کر رہی ہے ۔ یہ ایپ خصوصاً ان صارفین کے لیے مصروف عمل ہے جو ملک کے دیہی علاقوں میں آباد ہیں تاکہ وہ اپنی پسندیدہ زبان میں بینکنگ خدمات تک رسائی حاصل کر سکیں۔
ایئرٹیل آئی پی پی بی کے ساتھ مل کر بینک کے صارفین کو ہر ماہ 250 ملین پیغامات پہنچانے کے لیے کام کر رہا ہے جن میں سے بیشتر موفصل شہروں اور دوسرے و تیسرے درجے کے شہروں میں سکونت پذیر ہیں۔ واٹس ایپ میسج خدمات کے اضافے سے صارفین کے لیے بینک سے رابطہ قائم کرنے کی سہولت میں اضافہ ہوگا، حکومت کے ڈجیٹل انڈیا مشن کو آگے بڑھایا جائے گا، جس کے ایک حصے کے طور پر آئی پی پی بی ملک کے دیہی علاقوں میں بینکنگ خدمات کی فراہمی کے لیے انتھک محنت کر رہا ہے۔
انڈیا پوسٹ پے منٹس بینک کے سی جی ایم اور سی ایس ایم او جناب گرشرن رائے بنسل نے کہا، ’’ ہمیں بھارت میں ڈجیٹل اور مالی شمولیت کو چلانے میں اپنے شراکت دار کے طور پر بھارتی ایئرٹیل کے ساتھ کام کرنے پر خوشی ہے۔ ہمارا ماننا ہے کہ تکنالوجی کے ذریعہ چلنے والی مالیاتی خدمات زبردست مضمرات کی حامل ہیں اور یہ اس امر کو یقینی بنانے کے لیے دور رَس اثرات مرتب کرسکتی ہیں کہ بہترین مالی مصنوعات ملک کے دور دراز کونوں تک پہنچیں۔‘‘
ایئر ٹیل آئی کیو کے کاروباری سربراہ جناب ابھیشیک بسوال نے کہا، ’’ایئر ٹیل آئی کیو ایک مضبوط، وجدانی اور محفوظ کلاؤڈ کمیونیکیشن تکنالوجی ہے۔ انڈیا پوسٹ پے منٹس بینک کے صارفین کے لیے پہلے سے دستیاب ایس ایم ایس اور صوتی مواصلات کی سہولت کے علاوہ واٹس ایپ پیغام کی سہولت کے ساتھ، ہم بینک اور ان کے صارفین کے درمیان دو طرفہ مواصلات میں مزید بہتری پیدا کریں گے۔ملک کے دوسرے اور تیسرے درجے کے شہروں میں بینکنگ خدمات کو مزید قابل رسائی بنانے میں غیر معمولی تعاون دینے کی غرض سے ہم آئی پی پی بی کے ساتھ اپنی شراکت داری کو جاری رکھنے کے لیے خوش ہیں۔ ہم صارفین کو زبردست سہولت بہم پہنچانے والے، صارفین پر مبنی حل پیش کرنا جاری رکھنے کا وعدہ کرتے ہیں ۔‘‘
آئی پی پی بی اور ایئرٹیل آئی کیو واٹس ایپ سالوشن میں ایک لائیو باہم اثر پذیر کسٹمر سپورٹ ایجنٹ کو مربوط کرنے کے لیے کام کر رہے ہیں، جو صارفین کو چوبیسوں گھنٹے ساتوں دن تعاون حاصل کرنے کا اہل بنائے گا اور ان کے سوالوں کے فوری طور پر حل پیش کرے گا۔
امور داخلہ کی وزارت
مرکزی وزیرداخلہ جناب امت شاہ نے معروف کلاسیکی گلوکار پنڈت جسراج کے انتقال پر غم کا اظہار کیا۔
‘‘سنگیت مارتنڈ پنڈت جسراج جی ایک اعلی ترین درجے کے فنکار تھے، جنہوں نے اپنی مسحور کن آواز سے ہندوستانی کلاسیکل موسیقی کو مالا مال کیا’’
‘‘پنڈت جسراج جی کا انتقال ایک ذاتی نقصان کی طرح محسوس ہوتا ہے’’
‘‘پنڈت جسراج اپنی نایاب فنی تخلیقات کے ذریعے ہمیشہ ہمارے دلوں میں رہیں گے’’
نئی دہلی، 17/اگست 2020، مرکزی وزیرداخلہ جناب امت شاہ نے معروف کلاسیکی گلوکار پنڈت جسراج کے انتقال پر غم کا اظہار کیا۔ ایک ٹوئٹ میں جناب امت شاہ نے کہا کہ‘‘سنگیت مارتنڈ پنڈت جسراج جی ایک اعلی ترین درجے کے فنکار تھے، جنہوں نے اپنی مسحور کن آواز سے ہندوستانی کلاسیکل موسیقی کو مالا مال کیا۔پنڈت جسراج جی کا انتقال ایک ذاتی نقصان کی طرح محسوس ہوتا ہے۔ پنڈت جسراج اپنی نایاب فنی تخلیقات کے ذریعے ہمیشہ ہمارے دلوں میں رہیں گے۔ ان کے اہل خانہ اور ان کے چاہنے والوں کے غم میں شریک ہوں۔ اوم شانتی’’
پنڈت جسراج ہندوستانی کلاسیکی موسیقی کے ایک ممتاز ترین گلوکار تھے۔ سال 2000 میں پنڈت جسراج کو پدم وبھوشن ایوارڈ سے نوازا گیا تھا، جو کہ ہندوستان کا دوسرا اعلی ترین شہری اعزاز ہے۔
۔۔۔۔۔۔۔۔۔۔۔
U-4603
م ن۔ اگ۔ ت ع۔
(Visitor Counter : 100
صحت اور خاندانی بہبود کی وزارت
کووڈ -19 کی تازہ ترین صورت حال
ملک گیر ٹیکہ کاری مہم کے تحت اب تک 147.72 کروڑ کووڈ سے بچاؤ کے ٹیکے لگائے جاچکے ہیں ۔
ہندوستان میں سردست متاثرہ معاملوں کی شرح 2,14,004 ہے۔
بھارت میں زیر علاج مریضوں کی تعداد مجموعی معاملوں کے 1 فیصد سےبھی کم ہے، فی الحال زیر علاج مریضوں کی شرح 0.61 فیصد ہے۔
سردست صحت یابی کی شرح 98.01فیصد ہے ۔
گزشتہ 24 گھنٹوں کے دوران 15,389مریض شفایاب ہوئے ہیں۔ جس کے بعد شفایاب ہونے والے افراد کی مجموعی تعداد بڑھ کر 3,43,21,803ہوگئی ہے۔
پچھلے 24 گھنٹوں کے دوران58,097 نئے معاملات سامنے آئے ہیں۔
جانچ کے بعد متاثر پائے جانے والے مریضوں کی یومیہ شرح  فیصد ہے ۔
جانچ کے بعد متاثر پائے جانے افراد کی ہفتہ وار شرح  ہے ۔
اب تک کُل68.38 کروڑ ٹیسٹ کئے جاچکے ہیں۔
اومیکرون ویرئنٹ کی ریاست وار صورتحال
|
|
نمبرشمار
|
|
ریاست
|
|
اومیکرون معاملوں کی تعداد
|
|
ڈسچارج/ صحتیاب/مائیگریٹڈ
|
|
1
|
|
مہاراشٹر
|
|
653
|
|
259
|
|
2
|
|
دہلی
|
|
464
|
|
57
|
|
3
|
|
کیرالہ
|
|
185
|
|
58
|
|
4
|
|
راجستھان
|
|
174
|
|
88
|
|
5
|
|
گجرات
|
|
154
|
|
96
|
|
6
|
|
تملناڈو
|
|
121
|
|
108
|
|
7
|
|
تلنگانہ
|
|
84
|
|
32
|
|
8
|
|
کرناٹک
|
|
77
|
|
25
|
|
9
|
|
ہریانہ
|
|
71
|
|
59
|
|
10
|
|
اوڈیشہ
|
|
37
|
|
4
|
|
11
|
|
اترپردیش
|
|
31
|
|
4
|
|
12
|
|
آندھرا پردیش
|
|
24
|
|
6
|
|
13
|
|
مغربی بنگال
|
|
20
|
|
4
|
|
14
|
|
مدھیہ پردیش
|
|
9
|
|
9
|
|
15
|
|
اترا کھنڈ
|
|
8
|
|
5
|
|
16
|
|
گوا
|
|
5
|
|
4
|
|
17
|
|
میگھالیہ
|
|
5
|
|
0
|
|
18
|
|
چنڈی گڑھ
|
|
3
|
|
2
|
|
19
|
|
جموں وکشمیر
|
|
3
|
|
3
|
|
20
|
|
انڈمان ونکوبار جزائر
|
|
2
|
|
0
|
|
21
|
|
پنجاب
|
|
2
|
|
2
|
|
22
|
|
ہماچل پردیش
|
|
1
|
|
1
|
|
23
|
|
لداخ
|
|
1
|
|
1
|
|
24
|
|
منی پور
|
|
1
|
|
1
|
|
|
|
میزان
|
|
2135
|
|
828
سماجی انصاف اور تفویض اختیارات کی وزارت
دستی طور پر میلا اٹھانے کے عمل کو ختم کرنے کے لیے،روبوٹ ’بانڈی کوٹ‘ ٹیکنالوجی
بینڈیکوٹ جیسی مصنوعات جس ضرورت سے نمٹتی ہیں، وہ مین ہول کے نچلے حصے میں جمع شدہ گندگی اور میلے کو ہٹانے تک محدود ہے، جس سے نکاسی کے نظام بند ہوسکتے ہیں اور گٹر سے گندا مادّہ باہر آسکتا ہے۔ لہٰذا بلدیاتی اداروں کو مشورہ دیا گیا ہے کہ وہ مین ہول ڈی گرٹنگ کی مناسب مشینری حاصل کریں جو مین ہول کے اندر داخل ہونے کی ضرورت کے بغیر چلائی جا سکیں اور صفائی کا مناسب وقفہ بھی ترتیب دیں۔ متناسب مشینوں کو اپنا کر وقتاً فوقتاً اور ہنگامی طور پر ڈی گریٹنگ مین ہولز کی ضرورت کو پورا کیا جا سکتا ہے جو آسانی سے مقامی طور پر تیار کی گئی ہوں اور جو اگرزیادہ بہتر نہیں توتقریباً ایک جیسا ہی کام کریں گی نیزصفائی کے کارکنوں کے لیے اسی سطح کی حفاظت کو یقینی بنائیں گی۔
شہروں کو مشورہ دیا گیا ہے کہ وہ اپنے مین ہولز اور گٹروں کے انتظام کے لیے سادہ، سستی مکینیکل مصنوعات استعمال کریں۔
ایم ایس قانون 2013 کی دفعہ33 کے مطابق، ہر مقامی اتھارٹی اور دیگر ایجنسیوں کو گٹر اور سیپٹک ٹینکوں کی صفائی کے لیے مناسب تکنیکی آلات استعمال کرنے کی ضرورت ہے۔ حکومت کو مالی امداد، مراعات اور دوسری صورت میں جدید ٹیکنالوجی کے استعمال کو فروغ دینا ہوگا۔
’’دستی صفائی کرنے والوں کے طور پر ملازمت کی ممانعت اور ان کی بحالی کے قواعد2013 ‘‘ کے مطابق آجر کے لیے حفاظتی سامان، آلات فراہم کرنا اور قواعد میں بیان کردہ حفاظتی احتیاطی تدابیر کو یقینی بنانا لازمی ہے۔
ہاؤسنگ اور شہری امور کی وزارت نے گٹر اور سیپٹک ٹینکوں کی صفائی کے لیے معیاری آپریٹنگ طریقہ کار جاری کیا ہے۔ اس کے علاوہ، مندرجہ ذیل کو یقینی بنانے کے لیے ملک کے تمام شہری مقامی اداروں  میں نمستے اسکیم کو لاگو کیا جا رہا ہے:-
-
بھارت میں صفائی کے کاموں میں صفر اموات۔
-
صفائی کے تمام کام ہنر مند کارکنوں کے ذریعہ انجام دیے جائیں گے۔
-
کوئی بھی صفائی کارکن، انسانی فضلہ کے مادے سے براہ راست رابطے میں نہیں آئے گا۔
-
اندراج شدہ اور ہنر مند صفائی کے کارکنوں سے خدمات حاصل کرنے کے لیے ،صفائی کی خدمات کے متلاشیوں  میں بیداری میں اضافہ۔
-
میکانائزڈ صفائی کی خدمات کی محفوظ فراہمی کو یقینی بنانے کے لیے ایمرجنسی رسپانس سینی ٹیشن یونٹس کو مضبوط اور فعال بنانا۔
-
صفائی کے کارکنوں کو صفائی کے اداروں کو چلانے کے لیے بااختیار بنانا اور مشینوں کی دستیابی کے ذریعے صفائی کے آپریشن کے میکانیکی طرقہ کار کو فروغ دینا۔
یہ اسکیم سیور سیپٹک ٹینک کے کارکنوں کو، اے بی-پی ایم جے اے وائی کے تحت، پیشہ ورانہ تربیت، حفاظتی سامان اور صحت بیمہ کی توسیع دے کر بھی باقاعدہ بناتی ہے تاکہ مشینی آلات سے محفوظ صفائی کو یقینی بنایا جا سکے اور ان کے وقار کو بڑھایا جا سکے۔
یہ معلومات سماجی انصاف اور تفویض اختیارات کی وزارت کے وزیر مملکت نے جناب رام داس اٹھاولے نے آج راجیہ سبھا میں ایک تحریری جواب میں فراہم کی۔
وزیراعظم کا دفتر
وزیر اعظم نے عالمی مکے بازی چیمپئن شپ کی چیمپئن خواتین مکے بازوں سے ملاقات کی
نئی دہلی، یکم جون 2022:
وزیراعظم جناب نریندر مودی نے آج عالمی مکے بازی چیمپئن شپ کی چیمپیئن خاتون مکے بازوں نکہت زرین، منیشا مون اور پروین ہڈا سے ملاقات کی۔
ایک ٹویٹ میں وزیر اعظم نے کہا:
"خواتین کی عالمی باکسنگ چیمپئن شپ میں بھارت کا سر فخر سے اونچا کرنے والی مکے باز @nikhat_zareen، @BoxerMoun اور پروین ہڈا سے ملاقات کرکے خوشی ہوئی۔ ہم نے ان کے اس سفر کے بارے میں اچھی گفتگو کی جس میں کھیلوں اور اس سے آگے کی زندگی کے لیے جذبہ بھی شامل تھا۔ ان کی مستقبل کی کوششوں کے لیے نیک خواہشات۔ "
وزارت دفاع
دفاعی سکریٹری نے جنوبی بحری کمان کے ہیڈکوارٹرز کا دورہ کیا
سکریٹری دفاع جناب اجے کمار نے 17 ستمبر 2021 کو جنوبی بحری کمان کے ہیڈکوارٹرز  کا دورہ کیا۔ بحریہ کے نائب سربراہ وی اے ڈی ایم ایس این غوردے اور مالیاتی مشیر  جناب سنجیو متل بھی اس دورے میں ان کے ساتھ تھے۔ اس دوران انھوں نے جنوبی بحریہ کمان کے ہیڈکوارٹر میں مختلف تربیتی اداروں کا ددورہ کیا، انھوں نے دیسی ائیر کرافٹ کیرئیر  کی پیش رفت کا بھی جائزہ لیا۔ سکریٹری دفاع کو، آکسیجن کو دیسی طریقہ کار سے دوبارہ قابل استعمال بنانے کے نظام کا بھی مشاہدہ کرایا گیا اور جنوبی بحری کمان کے ذریعے چلائے جارہے ماحولیاتی منصوبوں سےواقف کرایا گیا۔ سکریٹری دفاع نےجنوبی بحری کمان کے فلیگ آفیسر کمانڈنگ ان چیف وائس ایڈمرل اے کے چاؤلہ سے ملاقات کی اور جنوبی بحری کمان سے متعلق مختلف امور پر تبادلہ خیال کیا۔
وزارت دفاع
جاپان – بھارت باہمی بحری مشق – جیمیکس 2022
بھارتی بحریہ کی میزبانی میں جاپان- بھارت بحری مشق 2022  کے چھٹویں ایڈیشن کا آغاز 11 ستمبر 2022 کو خلیج بنگال میں عمل میں آیا۔
جاپان میری ٹائم سیلف ڈفینس فورس  کے بحری جہازوں کی قیادت کے فرائض ریئر ایڈمیرل ہیراتا توشی یوکی، کمانڈر ایسکورٹ فلوٹیلا فور کے ذریعہ انجام دیے جا رہے ہیں جبکہ بھارتی بحریہ کے جہازوں کی قیادت کے فرائض ریئر ایڈمیرل سنجے بھلا، فلیگ آفیسر کمانڈنگ ایسٹرن فلیٹ انجام دے رہے ہیں۔
بھارتی بحریہ کے جہازوں نے جے ایم ایس ڈی ایف کے بحری جہازوں ایزومو، ایک ہیلی کاپٹر بردار بحری جہاز، اور تاکانامی، ایک گائیڈیڈ میزائل تباہ کرنے والا جہاز، کا ان کی خلیج بنگال آمد پر خیرمقدم کیا ۔بھارتی بحریہ کی نمائندگی اندرونِ ملک ڈیزائن اور تیار کیے گئے جنگی بحری جہازوں کے ذریعہ کی جا رہی ہے۔ یہ جہاز ہیں؛ سہیادری، ایک کثیر مقصدی خفیہ بحری جہاز اور آبدوز شکن جنگی جہازکدمت اور کاورتی۔ اس کے علاوہ، گائیڈیڈ میزائل تباہ کرنے والا رن وِجے، فلیٹ ٹینکر جیوتی، سمندر کے اندر گشتی جہاز سُکنیہ، آب دوز، ایم آئی جی 29 کے جنگی طیارہ، طویل دوری والا بحری گشتی طیارہ اور ہیلی کاپٹر بردار بحری جہاز بھی اس مشق میں حصہ لے رہے ہیں۔
جیمیکس 22 دو مراحل، یعنی وشاکھا پٹنم میں سمندر اور بندرگاہ مرحلے کی مشقوں پر مشتمل ہے۔
یہ مشق جیمیکس کی 10ویں سالگرہ کے موقع پر منعقد کی جا رہی، جس کا آغاز 2012 میں ہوا تھا۔ ایک اتفاق یہ بھی ہے کہ اس مشق کا اہتمام بھارت اور جاپان کے درمیان سفارتی تعلقات کے قیام کی 70ویں سالگرہ کے موقع پر کیا جا رہا ہے۔ جیمیکس 22 کا مقصد سطح، ذیلی سطح اور فضا میں پیچیدہ مشقوں کے ذریعہ ، دونوں ممالک کی بحری افواج کے درمیان موجود باہمی ربط کی اعلیٰ ڈگری کو مضبوط بنانا ہے۔
امور صارفین، خوراک اور عوامی تقسیم کی وزارت
2020-21 میں وزارت خارجہ  کے ذریعہ سینٹرل پول اسٹاک سے مستحق ملکوں کو 7500 میٹرک ٹن گیہوں اور 4 ہزار میٹرک ٹن چاول کی امداد
صارفین کی امور خوراک اور عوام نظام تقسیم کے مرکزی وزیر مملکت محترمہ سادھوی نرنجن جیوتی نے آج راجیہ سبھا میں ایک سوال کے تحریری جواب میں بتایا کہ 16 جولائی 2021 کو سینٹرل پول میں کل غذائی اجناس کا اسٹاک 882.77 لاکھ ٹن تھا جس میں 589.06 لاکھ ٹن گیہوں اور293.71 لاکھ ٹک چاول شامل تھا۔
2019-20 اور 2020-21  کے دوران ہندوستان سے جوچاول اور گیہوں برآمد کیا گیا اس کی مقدار حسب ذیل ہے۔
میٹرک ٹن میں
|
|
سال
|
|
گیہوں
|
|
چاول
|
|
باسمتی
|
|
باسمتی کے علاوہ
|
|
2019-20
|
|
219693
|
|
4454747
|
|
5056259
|
|
2020-21
|
|
2088489
|
|
4630465
|
|
13095147
وزارت خارجہ کے ذریعہ انسانی ہمدردی کی بنیاد پر مدد کے ذریعہ مستحق ملکوں کو سینٹرل پول اسٹاک سے غذائی اجناس کی امداد
میٹرک ٹن میں
|
|
سال
|
|
گیہوں
|
|
چاول
|
|
2019-20
|
|
1584.117
|
|
600
|
|
2020-21
|
|
75000
|
|
4000
وزیراعظم کا دفتر
وزیراعظم نے جناب شیام جی کرشنا ورما کو ان کی برسی پر خراج عقیدت پیش کیا
وزیراعظم جناب نریندر مودی نے جناب شیام جی کرشنا ورما کو ان کی برسی کے موقع پر خراج عقیدت پیش کیا۔
وزیر اعظم نے ٹویٹ کیا:
’’میں شیام جی کرشنا ورما کو ان کی برسی پر خراج عقیدت پیش کرتا ہوں۔ ایک سچے قوم پرست اور جرات مند شخصیت کے حامل، وہ ناانصافی اور نوآبادیاتی حکمرانی کے خلاف بھارت کی جدوجہد میں پیش پیش رہے۔ ان کے نظریات سے متاثر ہوکر ہم اپنی عظیم قوم کے عوام کے لیے کام کرتے رہیں گے۔‘‘
وزارت دفاع
پی ایم کیئرس فنڈ کے تحت تین مہینے میں 500 میڈیکل آکسیجن پلانٹ لگائے گا ڈی آر ڈی او
نئی دہلی، 28/اپریل2021 ۔ دفاعی تحقیق و ترقی کی تنظیم  کے ذریعہ ایل سی اے، تیجس میں آن بورڈ آکسیجن جنریشن کے لئے فروغ دی گئی طبی آکسیجن پلانٹ  تکنیک اب کووڈ-19 کے مریضوں کے لئے آکسیجن سے متعلق موجودہ بحران سے لڑنے میں مدد کرے گی۔ آکسیجن پلانٹ 1000 لیٹر فی منٹ  کی صلاحیت کے لئے بنایا گیا ہے۔ نظام 5 ایل پی ایم کی شرح بہاؤ پر 190 مریضوں کی ضرورت پوری کرسکتا ہے اور روزانہ 195 سلینڈر چارج کرسکتا ہے۔ میسرس ٹاٹا ایڈوانسڈ سسٹمز لمیٹڈ، بنگلورو اور میسرس ٹرائیڈنٹ نیومیٹکس پرائیویٹ لمیٹڈ، کوئمبٹور کو ٹیکنالوجی منتقل کی گئی ہے۔ یہ دونوں ملک کے مختلف اسپتالوں میں تنصیب کے لئے 380 پلانٹوں کا پروڈکشن کریں گے۔ سی ایس آئی آر سے متعلق انڈین انسٹی ٹیوٹ آف پیٹرولیم، دہرادون کے ساتھ کام کرنے والی صنعتیں 500 ایل پی ایم صلاحیت کے 120 پلانٹوں کا پروڈکشن کریں گی۔
کووڈ-19 کے مریضوں کے علاج کے لئے صحت نگہداشت مراکز اور اسپتالوں میں آکسیجن ایک انتہائی اہم کلینکل گیس ہے۔ میڈیکل آکسیجن پلانٹ  تکنیک 93±3% کنسنٹریشن کے ساتھ آکسیجن پیدا کرنے میں اہل ہے، جس کی براہ راست اسپتال کے بیڈ پر سپلائی کی جاسکتی ہے یا اس کا استعمال میڈیکل آکسیجن سلنڈر بھرنے کے لئے کیا جاسکتا ہے۔ یہ خلائے بسیط سے براہ راست آکسیجن پیدا کرنے کے لئے پریشر سوئنگ ایڈزارپشن  تکنیک اور مالیکولر سیو  تکنیک کا استعمال کرتا ہے۔
شہری اور دیہی علاقوں کے اسپتالوں میں کورونا کی وبا کے دوران آکسیجن کی سپلائی کے لئے ایم او پی تکنیک کا استعمال کیا جائے گا۔ اسپتال دوسری جگہوں سے آکسیجن مانگنے پر منحصر ہونے کی بجائے کفایتی طریقے سے اس آکسیجن پلانٹ کے ذریعہ اپنے احاطے میں ہی میڈیکل آکسیجن پیدا کرنے کے اہل ہوں گے۔
اس پلانٹ کا قیام خاص طور پر بالائی اور دشوار گزار دور دراز کے علاقوں میں کمیاب آکسیجن سلنڈر پر اسپتال کے انحصار سے بچنے میں مدد کرتا ہے۔ شمال مشرق اور لیہہ- لداخ علاقوں میں کچھ اہم فوجی مقامات پر ایم او پی پہلے ہی قائم کیا جاچکا ہے۔ پلانٹ آئی ایس او 1008، یوروپی، امریکہ اور بھارتی فارماکوپیا جیسے بین الاقوامی معیارات پر عمل درآمد کرتا ہے۔ دہلی/ قومی راجدھانی خطہ میں لگائے جانے والے پانچ پلانٹوں کے لئے جگہ تیار کرنے کی پہل کی جاچکی ہے۔
ڈی آر ڈی او نے میسرس ٹاٹا ایڈوانسڈ سسٹمز لمیٹڈ، بنگلورو میں 332 ایم او پی اور میسرس ٹرائیڈینٹ نیومیٹکس پرائیویٹ لمیٹڈ، کوئمبٹورمیں 48 پلانٹوں کے لئے سپلائی آرڈر جاری کرنے کے ساتھ 380 ایم او پی کی تعمیر کا عمل شروع کردیا ہے اور پی ایم کیئرس فنڈ کے تحت فی ماہ 125 پلانٹوں کے پروڈکشن کا ہدف رکھا ہے۔ اس کے ساتھ ہی یہ امید کی جارہی ہے کہ تین مہینوں کے اندر 500 میڈیکل آکسیجن پلانٹ لگائے جائیں گے۔
وزیر دفاع جناب راج ناتھ سنگھ نے کووڈ-19 کے مریضوں کے لئے انتہائی ضروری آکسیجن پیدا کرنے کی خاطر ایم او پی تکنیک کا استعمال کرنے کے لئے ڈی آر ڈی او کی ستائش کی ہے۔ ڈی آر ڈی او کی اس پہل سے موجودہ بحران سے نمٹنے میں مدد ملے گی۔ دفاعی تحقیق و ترقی کے محکمہ کے سکریٹری اور ڈی آر ڈی او کے چیئرمین ڈاکٹر جی ستیش ریڈی نے اسپتالوں اور دیگر صحت ایجنسیوں کے ذریعہ ٹیکنالوجی کے استعمال کی خاطر ڈی آر ڈی او کی مدد کا یقین دلایا ہے۔